CELEX: 32008D0221
Language: lt
Date: 1205280000000
Title: 2008/221/EB: 2008 m. kovo 12 d. Komisijos sprendimas dėl augalams ir augalų produktams žalingų organizmų kontrolės Prancūzijos užjūrio departamentuose 2008 m. programai skirto Bendrijos finansinio įnašo (pranešta dokumentu Nr. C(2008) 925)

14.3.2008   
            
            
               LT
            
            
               Europos Sąjungos oficialusis leidinys
            
            
               L 70/13
            
         
      KOMISIJOS SPRENDIMAS
   
   2008 m. kovo 12 d.
   dėl augalams ir augalų produktams žalingų organizmų kontrolės Prancūzijos užjūrio departamentuose 2008 m. programai skirto Bendrijos finansinio įnašo
   (pranešta dokumentu Nr. C(2008) 925)
   (Tekstas autentiškas tik prancūzų kalba)
   (2008/221/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. sausio 30 d. Tarybos reglamentą (EB) Nr. 247/2006, nustatantį specialias žemės ūkio priemones atokiausiems Sąjungos regionams (1), ypač į jo 17 straipsnio 3 dalies pirmos pastraipos pirmą sakinį,
   kadangi:
   
               (1)
            
            
               Dėl auginimo sąlygų Prancūzijos užjūrio departamentuose augalininkystei turi būti taikomos specialios priemonės. Šioms priemonėms priklauso brangios augalų sveikatos priemonės.
            
         
               (2)
            
            
               2007 m. rugsėjo 10 d. Komisijos sprendimu 2007/609/EB dėl augalams ir augalų produktams kenksmingų organizmų kontrolės Prancūzijos užjūrio departamentuose, Azorų salose ir Madeiroje programų priemonių, kurios atitinka reikalavimus Bendrijos finansavimui gauti, apibrėžties (2) numatomos priemonės, kurioms Bendrijos finansavimą galima skirti pagal augalams arba augalų produktams žalingų organizmų kontrolės programą Prancūzijos užjūrio departamentuose, Azorų salose ir Madeiroje.
            
         
               (3)
            
            
               Prancūzijos valdžios institucijos Komisijai pateikė 2008 m. programą, kurioje numatytos augalų sveikatos priemonės Prancūzijos užjūrio departamentuose. Šioje programoje apibrėžiami siektini tikslai, tikėtini rezultatai, priemonės, kurių reikia imtis, jų trukmė ir sąnaudos atsižvelgiant į galimą Bendrijos finansinį įnašą. Minėtoje programoje numatytos priemonės atitinka Sprendimo 2007/609/EB reikalavimus.
            
         
               (4)
            
            
               Remiantis 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo (3) 3 straipsnio 2 dalies a punktu, augalų sveikatos priemonės turi būti finansuojamos iš Europos žemės ūkio garantijų fondo. Vykdant šių priemonių finansinę kontrolę taikomi to Reglamento 9, 36 ir 37 straipsniai.
            
         
               (5)
            
            
               Šiame sprendime numatytos priemonės atitinka Augalų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Patvirtinamas Prancūzijai skiriamas Bendrijos finansinis įnašas augalams ir augalų produktams kenksmingų organizmų kontrolės Prancūzijos užjūrio departamentuose oficialiai 2008 m. programai, kaip nurodyta priedo A dalyje.
   Parama neturi viršyti 60 % visų reikalavimus atitinkančių išlaidų, kaip nurodyta priedo B dalyje, ji gali būti ne didesnė kaip 282 000 EUR (be PVM mokesčio).
   2 straipsnis
   1.   Išankstinis 100 000 EUR išmokėjimas atliekamas per 60 dienų, gavus Prancūzijos prašymą išmokėti.
   2.   Finansinio įnašo likutis išmokamas, jei ne vėliau kaip iki 2009 m. kovo 15 d. Komisijai elektroninėmis priemonėmis pateikiama programos galutinio įgyvendinimo ataskaita.
   Ataskaitą sudaro:
   
               a)
            
            
               trumpas techninis visos programos vertinimas, įskaitant fizinių ir kokybinių tikslų įgyvendinimo lygį bei padarytą pažangą, tiesioginio fitosanitarijos ir ekonominio poveikio vertinimas;
            
         
               b)
            
            
               finansinė išlaidų ataskaita, kurioje nurodytos faktinės išlaidos, suskirstytos pagal paprogrames ir priemones.
            
         3.   Dėl priedo B dalyje nurodyto preliminaraus biudžeto paskirstymo: Prancūzija gali pakoreguoti tos pačios paprogramės skirtingų priemonių finansavimą neviršydama 15 % Bendrijos paramos šiai paprogramei, jei neviršijama visa programoje numatyta reikalavimus atitinkančių sąnaudų suma ir jei dėl to nekyla pavojaus pagrindiniams programos tikslams.
   Apie visus atliktus koregavimus ji praneša Komisijai.
   3 straipsnis
   Šis sprendimas taikomas nuo 2008 m. sausio 1 d.
   4 straipsnis
   Šis sprendimas skirtas Prancūzijos Respublikai.
   
      Parengta Briuselyje, 2008 m. kovo 12 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 42, 2006 2 14, p. 1. Reglamentas su pakeitimais, padarytais Komisijos reglamentu (EB) Nr. 1276/2007 (OL L 284, 2007 10 30, p. 11).
   
      (2)  OL L 242, 2007 9 15, p. 20.
   
      (3)  OL L 209, 2005 8 11, p. 1. Reglamentas su paskutiniais pakeitimais, padarytais Reglamentu (EB) Nr. 1437/2007 (OL L 322, 2007 12 7, p. 1).
   
      PRIEDAS
      PROGRAMA IR PRELIMINARUS BIUDŽETO PASKIRSTYMAS 2008 M.
      A   DALIS
      Programa
      Programą sudaro keturios paprogramės:
      
                  1)
               
               
                  paprogramė, skirta visiems užjūrio departamentams:
                  
                              a)
                           
                           
                              1.1 priemonė: kiekybine polimerazės grandinine reakcija (PGR) pagrįstų metodų sukūrimas žalingiems organizmams aptikti;
                           
                        
            
                  2)
               
               
                  paprogramė Martinikos departamentui:
                  
                              a)
                           
                           
                              2.1 priemonė: augalų sveikatos vertinimas ir diagnostika regioninėje laboratorijoje ir jos judriajame padalinyje (pranc. labo vert) bei integruota daržovių kenkėjų kontrolė;
                           
                        
            
                  3)
               
               
                  paprogramė Gvianos departamentui:
                  
                              a)
                           
                           
                              3.1 priemonė: žemės ūkio fitosanitarinės įspėjimo sistemos, skirtos ryžių auginimui, diegimas;
                           
                        
                              b)
                           
                           
                              3.2 priemonė: vertinimo gebėjimų regioninėje laboratorijoje ir jos judriajame padalinyje (pranc. labo vert) stiprinimas;
                           
                        
            
                  4)
               
               
                  paprogramė Gvadelupos departamentui:
                  
                              a)
                           
                           
                              4.1 priemonė: vaisinių muselių tyrimų tinklo parengimas;
                           
                        
                              b)
                           
                           
                              4.2 priemonė: kenksmingų organizmų patekimo per turizmo veiklą rizikos valdymas;
                           
                        
                              c)
                           
                           
                              4.3 priemonė: galimos integruotos manijokų skruzdėlių kontrolės studija;
                           
                        
                              d)
                           
                           
                              4.4 priemonė: kompetentingo padalinio graužikams miestuose ir kaimuose kontroliuoti sukūrimas.
                           
                        
            B   DALIS
      preliminarus biudžeto paskirstymas (EUR), nurodant įvairius tikėtinus rezultatus
      
                  Paprogramės:
               
               
                  Tikėtino rezultato pobūdis
                  (S: paslaugų teikimas, R: moksliniai tyrimai arba studija)
               
               
                  Reikalavimus atitinkančios išlaidos
               
               
                  Nacionalinis įnašas
               
               
                  EB įnašas
               
            
                  Paprogramė, skirta visiems užjūrio departamentams
               
            
                  1.1 priemonė
               
               
                  Kiekybinė PGR (R)
               
               
                  155 000
               
               
                  62 000
               
               
                  93 000
               
            
                  Tarpinė suma
               
               
                  155 000
               
               
                  62 000
               
               
                  93 000
               
            
                  Martinika
               
            
                  2.1 priemonė
               
               
                  Fitosanitarinė diagnostika vietoje ir integruota daržovių kenkėjų kontrolė (S)
               
               
                  95 000
               
               
                  38 000
               
               
                  57 000
               
            
                  Tarpinė suma
               
               
                  95 000
               
               
                  38 000
               
               
                  57 000
               
            
                  Gviana
               
            
                  3.1 priemonė
               
               
                  Modernizuota fitosanitarinė įspėjimo sistema (R)
               
               
                  115 000
               
               
                   
               
               
                   
               
            
                  3.2 priemonė
               
               
                  Fitosanitarinė diagnostika vietoje (S)
               
               
                  31 000
               
               
                   
               
               
                   
               
            
                  Tarpinė suma
               
               
                  146 000
               
               
                  58 400
               
               
                  87 600
               
            
                  Gvadelupa
               
            
                  4.1 priemonė
               
               
                  Vaisinių muselių tyrimų tinklo parengimas (S)
               
               
                  12 000
               
               
                   
               
               
                   
               
            
                  4.2 priemonė
               
               
                  Visuomenės informavimo apie žalingų organizmų patekimo riziką priemonės
               
               
                  12 000
               
               
                   
               
               
                   
               
            
                  4.3 priemonė
               
               
                  Galimos integruotos manijokų skruzdėlių kontrolės studija (R)
               
               
                  30 000
               
               
                   
               
               
                   
               
            
                  4.4 priemonė
               
               
                  Kompetentingo padalinio graužikams miestuose ir kaimuose kontroliuoti sukūrimas (R)
               
               
                  20 000
               
               
                   
               
               
                   
               
            
                  Tarpinė suma
               
               
                  74 000
               
               
                  29 600
               
               
                  44 400
               
            
                  
                     Iš viso
                  
               
               
                  470 000
               
               
                  188 000
               
               
                  282 000